**APSTIPRINĀTS**

ar Madonas novada pašvaldības domes

30.03.2023. lēmumu Nr. 199

(protokols Nr. 4, 58. p.)

**Madonas novada Sociālās jomas projektu konkursa 2023. gadā NOLIKUMS**

**1. Vispārējie noteikumi**

1.1. Šis nolikums nosaka kārtību, kādā Madonas novada Sociālais dienests (turpmāk – Dienests) piešķir līdzfinansējumu nevalstiskajām organizācijām, kuras iesniedz projektus sociālajā jomā.

1.2. Līdzekļu sadalījums projektiem tiek veikts konkursa kārtībā. Līdzekļi projektu finansēšanai no pašvaldības budžeta 2023. gadam ir paredzēti EUR 10 000 apmērā.

1.3. Konkursam iesniedz projektu pieteikumus, kuru realizācija notiek Madonas novadā un kuru rezultāti ir nozīmīgs ieguvums kādai no Madonas novada sociāli mazaizsargāto iedzīvotāju grupām.

1.4. Projektu ieviešanas periods: 2023. gada 1. jūnijs – 2023. gada 30. novembris.

1.5. Konkursu izsludina Madonas novada pašvaldības mājaslapā [www.madona.lv](http://www.madona.lv).

**2. Projektu konkursa mērķi un prioritātes**

2.1. Projektu konkursa mērķi ir:

2.1.1. iesaistīt nevalstisko sektoru jaunu inovatīvu sociālo un rehabilitācijas pakalpojuma sniegšanā.

2.1.2. palielināt sociāli mazaizsargāto iedzīvotāju iesaistīšanu sociālajās aktivitātēs, mazinot viņu sociālo atstumtību.

2.2. Projektu konkursa prioritātes 2023. gadā:

2.2.1. Vientuļo, vienatnē dzīvojošo senioru ar pārvietošanās grūtībām regulāra apciemošana/ sarunu biedrs;

2.2.2. Ģimeņu saliedēšanas pārgājieni, piedzīvojumu un dabas terapija ģimenēm ar bērniem vai pusaudžiem ar pašizpausmes akcentu un sociālo prasmju treniņu;

2.2.3. Psiholoģiskā un emocionālā labklājība – atbalsts vecāku prasmju pilnveidošanai, uzlabojot bērnu un jauniešu psiholoģisko un emocionālo labklājību, kuriem ir izstrādāti sociālās korekcijas plāni; vardarbības profilakse un savlaicīga intervence dažādās krīzes situācijās; vienlīdzīgu iespēju radīšana bērniem un jauniešiem ar speciālām vajadzībām, kuriem vēl nav noteikta invaliditāte;

2.2.4. Ģimeņu, senioru vai invalīdu dienas organizēšana novadā, kā arī pieredzes braucieni ārpus novada;

2.2.5. Veselības veicināšanas pasākumi vai sporta dienas organizēšana sociāli mazaizsargāto iedzīvotāju atbalstam;

2.2.6. Stipras ģimenes paaudzēs – ģimenes kā vērtības stiprināšana sabiedrībā – bērnu emocionālā audzināšana un ceļvedis audzinot pusaudzi;

2.2.7. Interneta lietošanas pamatprasmju apguve sociālā dienesta klientiem.

**3. Pretendenti**

3.1. Projektu pieteikumus aktivitāšu īstenošanai var iesniegt Madonas novadā reģistrētas biedrības, nodibinājumi, reliģiskas organizācijas un fizisku personu neformālās grupas, kurās apvienojušies vismaz 5 (pieci) pilngadīgi dalībnieki, , kas atbilst šādiem kritērijiem:

3.1.1. biedrības, nodibinājumi, reliģiskas organizācijas vai to filiāles:

- kuru juridiskā adrese ir Madonas novada administratīvajā teritorijā;

- kuru darbība tiek realizēta Madonas novada administratīvajā teritorijā;

- kurām nav nodokļu un citu valsts vai pašvaldību noteikto obligāto maksājumu parāda, kas pārsniedz 150 euro;

- kurām ir izpildītas visas līgumsaistības ar Pašvaldību līdz Projektu pieteikuma iesniegšanas brīdim;

fizisku personu neformālās grupas, kurās katra dalībnieka deklarētā dzīvesvieta ir Madonas novada administratīvajā teritorija.

3.2. Viens projekta pieteicējs drīkst iesniegt vienu pieteikumu. Partnerības gadījumā šis nosacījums attiecas uz vadošo pieteicēju.

**4. Līdzfinansējuma piešķiršanas nosacījumi**

4.1. Piešķirtā projekta līdzfinansējuma summa nevar būt lielāka par EUR 1 000 (vienu tūkstoti euro).

4.2. Projekta pieteicējs nodrošina līdzfinansējumu projekta īstenošanai vismaz 10% (desmit procentu) apmērā no projekta kopējās tāmes.

4.3. Līdzfinansējuma apmērs pretendenta īstenotajam Projektam ir 90% no projekta attiecināmajām izmaksām. Līdzfinansējumā tiek iekļauta nomas maksa par projekta īstenošanas vietu Pašvaldības telpās, ja tāda projektā ir paredzēta.

4.4. Projekta faktiskajām izmaksām jāatbilst noslēgtā līguma un apstiprinātās tāmes izmaksu pozīcijām.

4.5. Izmaksām, kas tiek apmaksātas no pašvaldības finansējuma, jābūt reāli veiktām un uzskaitītām projekta īstenotāja grāmatvedībā, tām jābūt pārbaudāmām un pierādāmām ar pirmdokumentu vai pamatdokumentu oriģināliem.

4.6. projekta atbalstāmās un neatbalstāmās izmaksas noteiktas Madonas novada pašvaldības saistošajos noteikumos Nr.45 Madonas novada pašvaldības iedzīvotāju iniciatīvas projektu konkursu organizēšanas kārtība III nodaļas Projektos atbalstāmās un neatbalstāmās izmaksas 5. un 6. punktos.

4.7. Projekta izmaksās tiek iekļauti izdevumi, kuri radušies no līguma parakstīšanas brīža līdz projekta beigu datumam.

**5. Projektu iesniegšana, noformēšana un saturs**

5.1. Konkursa nolikums un pieteikuma veidlapas tiek publicētas interneta mājaslapā www.madona.lv un ir pieejamas Dienestā Blaumaņa ielā 3, Madonā, Madonas novadā darba laikā pie projektu sagatavošanas un ieviešanas speciālistes. (Konsultācijas par projekta pieteikumu sagatavošanu sniedz Madonas novada Sociālā dienesta Projektu sagatavošanas un ieviešanas speciāliste Inta Rēķe-Madalāne, kontaktinformācija: tālr. 27865667, e-pasts: inta.madalane@madona.lv).

5.2. Projekta pieteicējam jāiesniedz:

5.2.1. pieteikuma veidlapa (pielikums Nr. 1) aizpildīta latviešu valodā datorrakstā;

5.2.2. projekta izmaksu tāme (pielikums Nr. 2), iekļaujot tāmē normatīvajos aktos noteiktos nodokļus;

5.2.3. pieteicēja reģistrācijas dokumenta kopija vai dokuments, kas apliecina struktūrvienības pilnvarojumu īstenot projektu;

5.2.4. ja projekts tiek realizēts partnerībā, partnera parakstīta vēstule par partnerību;

5.2.5. ja projekta pieteikumā ir norādīts, ka līdzās pašvaldības budžeta finansējumam ir paredzēts līdzfinansējums, kuru piešķīrusi cita organizācija, nevis projekta pieteicējs vai partneris, jāiesniedz vēstule ar minētā fakta apstiprinājumu.

5.3. Projektu pieteikumi līdz 2023. gada 10. maija pulksten 23.59 iesniedzami papīra formātā vai elektroniski:

* + 1. Konkursa pieteikumu, parakstītu ar drošu elektronisku parakstu, var iesniegt nosūtot uz e-pasta adresi – [socialais.dienests@madona.lv](mailto:socialais.dienests@madona.lv);
    2. Konkursa pieteikumu var iesniegt personīgi Madonas novada Sociālajā dienestā, Blaumaņa iela 3, Madona, Madonas novads, LV-4801;
    3. Konkursa pieteikumu var nosūtīt pa pastu – Madonas novada Sociālais dienests, Blaumaņa iela 3, Madona, Madonas novads, LV-4801, ar norādi – “Sociālās jomas projektu konkurss” (datums uz pasta nosūtīšanas zīmoga nedrīkst būt vēlāks par konkursa pieteikumu iesniegšanas termiņu);

5.4. Projektu pieteikumi tiek reģistrēti Dienestā, projektu pieteikumu saņemšanas kārtībā. Projekta pieteikumu pēc tā iesniegšanas nav atļauts grozīt.

5.5. Projektu vērtēšanas komisija var pieprasīt papildus iesniegt arī citu informāciju par projektu.

5.6. Projektā iekļautās aktivitātes un pasākumi jāplāno projektu konkursa izsludināšanas paziņojumā norādītajos termiņos.

5.7. Projekta iesniedzējs atbild par sniegto ziņu patiesumu.

1. **Konkursa komisija un projekta pieteikumu izvērtēšanas kārtība**

6.1. Konkursa komisija izskata tikai termiņā iesniegtos projektus, kuriem pievienoti visi 5.2. punktā minētie dokumenti. Ja nav pievienoti visi nepieciešami dokumenti, projekts netiek tālāk vērtēts.

6.2. Projektu pieteikumu vērtēšanas kritēriji:

|  |  |  |
| --- | --- | --- |
| **Nr.p.k.** | **Vērtēšanas kritērija** | **Maksimālais punktu skaits** |
| 6.2.1. | Projekta atbilstība konkursa mērķim un mērķa grupas skaidrs definējums | 3 |
| 6.2.2. | Projekta nepieciešamības pamatojums | 3 |
| 6.2.3. | Radoša pieeja mērķa grupu problēmu risināšanā | 3 |
| 6.2.4. | Projekta aktivitāšu atbilstība projekta mērķiem un uzdevumiem | 3 |
| 6.2.5. | Projekta rezultātu iespējamā ietekme, rezultātu izplatīšanas un ilgtspējas un pēctecības nodrošināšana | 3 |
| 6.2.6. | Projekta aktivitātēs iesaistīto jaunu dalībnieku skaits | 3 |
| 6.2.7. | Finansējuma caurskatāmība un plānoto izmaksu pamatotība | 5 |
|  | **Maksimālais punktu skaits kopā:** | **23** |

6.3. Projektu pieteikumi tiek sakārtoti dilstošā secībā pēc iegūto punktu skaita. Konkursa komisija pieņem lēmumu par to projektu atbalstīšanu, kuri saņēmuši augstāko punktu skaitu pieejamā finansējuma ietvaros.

6.4. Pretendentu iesniegtos dokumentus izvērtē ar Madonas novada pašvaldības Izpilddirektora rīkojumu izveidota konkursa komisija 6 komisijas locekļu sastāvā.

6.5. Konkursa komisija sastāv no 6 (sešiem) dalībniekiem, tajā skaitā, komisijas priekšsēdētāja.

6.6. Konkursa komisija ir lemttiesīga, ja tās sēdē piedalās ne mazāk kā četri komisijas locekļi.

6.7. Lēmums tiek pieņemts ar balsu vairākumu, ja balsis sadalās vienlīdzīgi, tad izšķirošā balss ir komisijas priekšsēdētājam.

6.8. Konkursa komisijas locekļi nedrīkst pārstāvēt vai būt saistīti ar projekta pieteicēju. Pirms projektu pieteikuma vērtēšanas konkursa komisijas locekļi paraksta attiecīgo apliecinājumu.

6.9. Lēmumu par atbalstāmo konkursa pretendentu noteikšanu konkursa komisija pieņem ne vēlāk kā 10 (desmit) darba dienu laikā pēc projektu pieteikuma iesniegšanas termiņa beigām.

6.10. Konkursa komisijai ir tiesības noraidīt pieteikumus, kas neatbilst konkursa nolikumam.

6.11. Konkursa komisijai ir tiesības pieprasīt jebkādus skaidrojumus par konkursam iesniegtajiem materiāliem un uzaicināt pretendentus uz individuālām pārrunām, lai precizētu projektu pieteikumu detaļas.

6.12. Konkursa komisijai ir tiesības pieaicināt ekspertus, kuriem ir padomdevēja tiesības.

6.13. Projekta iesniedzējam bez uzaicinājuma nav tiesību piedalīties projektu izvērtēšanas komisijas sēdē.

6.14. Pēc projektu izskatīšanas konkursa komisija izvēlas piemērotākos projektus atbilstoši šajā nolikumā izvirzītajiem mērķim, noteiktajām prioritātēm un iegūto punktu skaitam un nosaka konkursa uzvarētājiem piešķirtā līdzfinansējuma apmēru.

6.15. Konkursa komisijai ir tiesības pieņemt lēmumu par pilna vai daļēja finansējuma piešķiršanu projektam saskaņā ar tāmi, kā arī par atteikumu piešķirt finansējumu, informējot par to iesniedzēju, kā arī norādot projekta pieteikuma noraidīšanas iemeslu.

6.16. Pretendents tiek rakstveidā informēts par projekta atbalstīšanu vai noraidīšanu 10 dienu laikā pēc konkursa komisijas lēmuma pieņemšanas. Gadījumos, kad projekts tiek atbalstīts, pretendents tiek informēts arī par piešķirtā līdzfinansējuma apmēru un līguma slēgšanas laiku.

6.17. Komisijas lēmums tiek publicēts mājaslapā ww.madona.lv.

6.18. Visa ar konkursu saistītā dokumentācija atrodas Sociālajā dienestā pie projektu sagatavošanas un ieviešanas speciālistes.

**7. Finansējuma saņemšanas kārtība**

7.1. Par atbalstītā projekta līdzfinansējumu ar projekta iesniedzēju tiek slēgts līgums, kurā tiek noteikta finansēšanas un atskaišu par piešķirto līdzekļu izlietojumu iesniegšanas kārtība un termiņi, atbilstoši normatīvo aktu noteikumiem.

7.2. Finansējums pilnā apmērā tiek pārskaitīts piecu darba dienu laikā pēc līguma parakstīšanas.

**8. Projektu realizācijas kārtība un kontrole**

8.1. Projekts jāīsteno ne vēlāk kā līdz 2023. gada 30. novembrim.

8.2. Projekta iesniedzējs iesniedz finanšu atskaiti (pielikums Nr. 3) par sasniegtajiem rezultātiem divu nedēļu laikā pēc projekta realizēšanas, bet ne vēlāk kā līdz 2023. gada 14. decembrim. Atskaitei jāpievieno darījumus apliecinošu dokumentu kopijas.

8.3. Dienestam ir tiesības veikt aktivitāšu norišu un finanšu līdzekļu izlietojuma pārbaudi projekta realizēšanas laikā un vienu gadu pēc tā.

8.4. Dienests ir tiesīga pieprasīt piešķirtā līdzfinansējuma atmaksu pilnā apjomā, ja:

8.4.1. projekts netiek īstenots noteiktajā termiņā,

8.4.2. piešķirtais līdzfinansējums netiek izlietots atbilstoši iesniegtajā projektā paredzētajiem mērķiem.

*1.pielikums*

Madonas novada Sociālās jomas projektu konkurss 2023. gadā

**Pieteikums Madonas novada Sociālās jomas projektu konkursam 2023**

|  |  |
| --- | --- |
| **Pieteicēja pilns nosaukums** |  |
| **Organizācijas reģistrācijas nr.** |  |
| **Juridiskā adrese:** |  |
| iela, mājas Nr. |  |
| novads, pilsēta |  |
| pasta indekss |  |
| mājas lapas adrese |  |
| **Atbildīgā amatpersona:** |  |
| vārds, uzvārds |  |
| ieņemamais amats |  |
| tālruņa numurs |  |
| e-pasta adrese |  |
| **Bankas rekvizīti.** |  |
|  |  |
| **Pasākumu kopums, kuram nepieciešams finansējums** |  |
| Projekta mērķis un uzdevumi  *Norādiet, ko vēlaties sasniegt realizējot šo projektu, raksturojiet projektā risināmo problēmu. Nosauciet mērķus un konkrētus uzdevumus.* |  |
| Plānotās aktivitātes pasākumi  *Nosauciet konkrēti visas tās darbības un pasākumus, kas tiks veikti, kur un cik ilgi, lai sasniegtu projekta mērķus.* |  |
| Mērķauditorija  *Norādiet gan tiešos ieguvējus, gan tos, kurus projekta rezultāti ietekmēs netieši. Miniet konkrētus skaitļus.* |  |
| Īstenošanas periods/laiks/laika grafiks |  |
| Sagaidāmie rezultāti |  |
| Partnerorganizācijas, to loma projekta īstenošanā. |  |
| Publicitātes un informācijas pasākumi |  |

*Pielikumā: Plānotā pasākuma tāme uz \_\_\_\_\_ lpp.*

Ar savu parakstu apliecinu, ka pieteikumā iesniegtā informācija atbilst patiesībai

Pieteikuma iesniedzējs**:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

*(Vārds, Uzvārds) (amats) (\* paraksts)*

20\_\_\_\_.gada \_\_\_\_.\_\_\_\_\_\_\_\_\_\_\_\_\_\_\_

*\* Pašrocīgs paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu*

*2.pielikums*

Madonas novada Sociālās jomas projektu konkurss 2023. gadā

**PLĀNOTĀ PASĀKUMA TĀME**

|  |  |  |  |  |  |
| --- | --- | --- | --- | --- | --- |
| ***Pasākumu kopums, kuram nepieciešams finansējums*** | |  | | | |
| ***N.p.k.*** | ***Izmaksu pozīcija*** | ***Vienības nosaukums*** | ***Vienību skaits*** | ***Vienas vienības izmaksas (EUR)*** | ***Kopējā summa (EUR)*** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | **Pasākuma kopējās attiecināmās izmaksas KOPĀ (EUR):** | | | |  |

Pieteikuma iesniedzējs**:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

*(Vārds, Uzvārds) (amats) (\* paraksts)*

20\_\_\_\_.gada \_\_\_\_.\_\_\_\_\_\_\_\_\_\_\_\_\_\_\_

*\* Pašrocīgs paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu*

*3.pielikums*

Madonas novada Sociālās jomas projektu konkurss 2023. gadā

*................................................................................................*

*(iesniedzēja vārds, uzvārds/nosaukums juridiskai personai)*

*................................................................................................*

*(personas kods/reģistrācijas numurs juridiskai personai)*

*.................................................................................................*

*(deklarētā adrese/juridiskā adrese juridiskai personai)*

*..................................................................................................*

*(kontaktinformācija saziņai (vēlams norādīt))*

**ATSKAITE**

**par Madonas novada domes piešķirtā finansējuma izlietojumu pēc**

**20\_\_. gada \_\_\_. \_\_\_\_\_\_\_\_\_\_ līguma Nr. \_\_\_\_\_\_\_\_**

Saskaņā ar pašvaldības finansējuma Līgumu Nr.\_\_\_\_\_\_\_saņemtie līdzekļi \_\_\_\_\_\_\_\_\_\_\_\_\_\_\_\_ EUR apmērā izlietoti šādi:

|  |  |  |  |  |
| --- | --- | --- | --- | --- |
| ***N.p.k.*** | ***Datums*** | ***Izmaksu apliecinošā dokumenta nosaukums\****  *(apstiprināts maksājuma uzdevums, kases izdevuma orderis vai avansa norēķins)* | ***Summa (EUR)*** | ***Par ko maksāts*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Pavisam kopā izlietoti: \_\_\_\_\_\_\_\_\_\_\_ EUR *(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)*

*(summa vārdiem)*

*Pielikumā: 1) attaisnojošo dokumentu kopijas uz \_\_\_\_\_\_\_\_\_\_ lapām:*

*2) informācija par finanšu atbalsta saturisko piepildījumu un sasniegtajiem mērķiem uz \_\_\_\_\_\_\_\_\_\_\_\_\_\_ lapām.*

Atskaites iesniedzējs**:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

*(Vārds, Uzvārds) (amats) ( \* paraksts)*

20\_\_\_\_.gada \_\_\_\_.\_\_\_\_\_\_\_\_\_\_\_\_\_\_\_

*\* Pašrocīgs paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu*